k i v o n a t

-Üllés Nagyközségi Önkormányzat Képviselőtestületének 2018. január 18-i rendkívüli, nyílt ülésének jegyzőkönyvéből –

**1/2018.(I.18.)önkormányzati határozat**

**Tárgy:** A Képviselőtestület 2018. január 18-i rendkívüli, nyílt ülésének napirendi pontjai

**H A T Á R O Z A T**

Üllés Nagyközségi Önkormányzat Képviselőtestülete a Képviselőtestület 2018. január 18-i rendkívüli, nyílt ülésének napirendjét az alábbiak szerint határozza meg:

1.) Pályázat benyújtása – jövedelemtermelő turisztikai attrakciók, szoláltatások létrehozása, fejlesztése a Mórahalmi járás területén című (A felhívás kódszáma: VP6-19.2.1-43-1/A-17) pályázati felhívásra

Előadó: Nagy Attila Gyula polgármester

2.) Aktuális kérdések

Előadó: Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Irattár

k.m.f.

Nagy Attila Gyula s.k. Dr. Borbás Zsuzsanna s.k.

 polgármester jegyző

A kivonat hiteles:

Balogh Márta

igazgatási ügyintéző

k i v o n a t

-Üllés Nagyközségi Önkormányzat Képviselőtestületének 2018. január 18-i rendkívüli, nyílt ülésének jegyzőkönyvéből –

**2/2018. (I. 18.) önkormányzati határozat**

**Tárgy**: Pályázat benyújtása jövedelemtermelő turisztikai attrakciók, szolgáltatások létrehozása, fejlesztése a Mórahalmi járás területén című (A felhívás kódszáma: VP6-19.2.1-43-1/A-17) pályázati felhívásra

**H A T Á R O Z A T**

1.) A Képviselőtestület támogatja, hogy Üllés Nagyközségi Önkormányzat pályázatot nyújt be jövedelemtermelő turisztikai attrakciók, szoláltatások létrehozása, fejlesztése a Mórahalmi járás területén című (A felhívás kódszáma: VP6-19.2.1-43-1/A-17) pályázati felhívásra.

2.) A Képviselőtestület felhatalmazza a polgármestert, hogy a pályázatot a 6794 Üllés, Dorozsmai út 55. (Hrsz.: Üllés 539.) szám alatti önkormányzati ingatlan fejlesztésére, átalakítására nyújtsa be, és a pályázat sikeressége érdekében minden intézkedést megtegyen és a szükséges dokumentumokat aláírja.

3.) A Képviselőtestület a pályázat megvalósításához legfeljebb bruttó 7.084.480 Ft önerőt biztosít a 2017. évi költségvetési pénzmaradvány terhére.

4.) A Képviselőtestület felkéri a jegyzőt, hogy a 3.) pontban szereplő önerő összegét az Önkormányzat 2017. évi költségvetési rendeletén vezesse át.

**Határidő:** azonnal

**Felelős:** Papp Ágnes pályázati ügyintéző

**Határozatról értesül:**

1.) Nagy Attila Gyula polgármester

2.) Dr. Borbás Zsuzsanna jegyző

3.) Fáncsik Judit pénzügyi-gazdálkodási csoportvezető

4). Irattár

k.m.f.

Nagy Attila Gyula s.k. Dr. Borbás Zsuzsanna s.k.

 polgármester jegyző

A kivonat hiteles:

Balogh Márta

igazgatási ügyintéző

k i v o n a t

-Üllés Nagyközségi Önkormányzat Képviselőtestületének 2018. január 18-i rendkívüli, nyílt ülésének jegyzőkönyvéből –

**3/2018. (I. 18.) önkormányzati határozat**

**Tárgy:** Hulladékgazdálkodási rendszer fejlesztése a Mórahalmi és Kisteleki járásban, illetve Domaszék és Szatymaz településeken

**H A T Á R O Z A T**

l./ Üllés Nagyközség Önkormányzat Képviselő-testülete megvitatta „A település hulladékgazdálkodási rendszerének fejlesztése” tárgyú Nagy Attila Gyula polgármester szóbeli előterjesztését, melyre tekintettel az Üllés Nagyközségi Önkormányzat Képviselő-testülete a „A Dél-alföldi Hulladékgazdálkodási Társulás KEHOP-3.2.1 sz. Az előkezelés, a hasznosítás és az ártalmatlanítás alrendszereinek fejlesztése a települési hulladék vonatkozásában tárgyú felhívására” tárgyú **205/2016/(XII. 22.) önkormányzati határozat**át és a „Tájékoztatás a Dél-alföldi Térségi Hulladékgazdálkodási Társulás KEHOP-3.2.1-15-2016-00006 sz. pályázatának megvalósítása során felmerülő ÁFA fizetési kötelezettség finanszírozásához szükséges hitelszerződés megkötéséről, döntés a kezességvállalási díj fizetési szerződések elfogadásáról” tárgyú **157/2017. (XI. 21.) önkormányzati határozat**át hatályon kívül helyezi.

2./ Üllés Nagyközségi Önkormányzat Képviselő-testülete egyúttal elhatározza, hogy Üllés nagyközség az Éves Fejlesztési Keretben (1084/2016. (II. 29.) Korm. határozatban) nevesítésre kerülő KEHOP-3.2.1 kódszámú pályázati felhívás keretében megvalósítani tervezett *„A* *hulladékgazdálkodási rendszer fejlesztése a Mórahalmi és Kisteleki járásban, illetve Domaszék és Szatymaz településeken, különös tekintettel az elkülönített hulladékgyűjtési, szállítási és előkezelő rendszerre”* megnevezésű fejlesztésben kíván részt venni, a települési hulladékgazdálkodási rendszerének fejlesztését ezen fejlesztés útján kívánja megvalósítani, melyre tekintettel az ezzel kapcsolatban a polgármester által tett nyilatkozatot jóváhagyja.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kap:

l./ Nagy Attila Gyula polgármester

2./ Dr. Borbás Zsuzsanna jegyző

3./Dél-alföldi Térségi Hulladékgazdálkodási Társulás

4./ Irattár

k.m.f.

Nagy Attila Gyula s.k. Dr. Borbás Zsuzsanna s.k.

 polgármester jegyző

A kivonat hiteles:

Balogh Márta

igazgatási ügyintéző

k i v o n a t

-Üllés Nagyközségi Önkormányzat Képviselőtestületének 2018. január 18-i rendkívüli, nyílt ülésének jegyzőkönyvéből –

**4/2018. (I. 18.) önkormányzati határozat**

**Tárgy:** Csatlakozás a „Védjük meg településeinket, védjük meg hazánkat” felhíváshoz

**H A T Á R O Z A T**

Üllés Nagyközségi Önkormányzat Képviselő-testülete megtárgyalta a „**Védjük meg településeinket, védjük meg hazánkat**” felhívásról szóló szóbeli előterjesztést és az alábbi határozatot hozza:

**1.** Üllés Nagyközségi Önkormányzat Képviselő-testülete elutasítja a Soros-tervet, és azt, hogy Üllés Nagyközségben bevándorlásszervező irodát működtessenek.

**2.** Üllés Nagyközségi Önkormányzat Képviselő-testülete úgy határoz, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlásszervező Soros-szervezetek ellen.

**Határidő:** azonnal

**Felelős:** Nagy Attila Gyula polgármester

Erről jegyzőkönyvi kivonaton értesítést kap:

1. Nagy Attila Gyula polgármester
2. Dr. Borbás Zsuzsanna jegyző
3. Magyarország Kormánya
4. Irattár

k.m.f.

Nagy Attila Gyula s.k. Dr. Borbás Zsuzsanna s.k.

 polgármester jegyző

A kivonat hiteles:

Balogh Márta

igazgatási ügyintéző